
Hrvatski zavod za javno zdravstvo 
Zagreb, 27.3. 2020., 
Dopuna 29.3.2020. i 1.4.2020. 


Smjernice za opremanje, prijenos, prijevoz, kremiranje i pogreb osobe preminule 
kao posljedica bolesti COVID-19 


Uključivanje bolesti COVID-19 u skupinu bolesti navedenih čl. 4.Pravilnika (NN 116/2018) 

S obzirom na to da se radi o novoj zaraznoj bolesti uzrokovanoj novim virusom SARS—CoV-2 te da je 
bolest visokozarazna, a uzevši u obzir odredbe Pravilnika o uvjetima i načinu obavljanja opremanja, 
prijenosa, prijevoza, kremiranja, pogreba i iskopavanja umrlih osoba te o uvjetima glede prostora i 
opreme pravnih i fizičkih osoba za obavljanje opremanja, prijenosa, prijevoza, kremiranja, pogreba i 
iskopavanja umrlih osoba, prema postojećim spoznajama smatra se da je COVID-19 jedna od bolesti 
koje zahtijevaju postupak propisan čl. 4. u sigurnosnom smislu odnosno čl. 6. istog Pravilnika budući 
da se preporuča da osoba umrla od COVID-19 bude kremirana. 


Kod oboljelih od bolesti COVID-19 ne preporuča se obdukcija. 

Kod sumnje na COVID-19 postupa se kao s tijelima oboljelih od bolesti COVID-19, osim kada postoji 
apsolutna sudsko-medicinska indikacija, npr. ubojstvo. 

Tijela pozitivnih i sumnjivih osoba ne prevoze se u prosekture. 

Potrebno je imenovati jednu pogrebničku službu za odvoz tijela na određenom području kako bi se 
smanjio broj izloženih osoba koje dolaze u kontakt s takvim tijelima, a djelatnike te službe educirati o 
postupanju i opskrbiti s dovoljnom količinom zaštitne opreme. 


Premještaj pacijentanedavno preminulog od bolesti COVID-19 

Obvezno je unaprijed obavijestiti osoblje koje radi na mjestu kamo se tijelo preminule osobe prevozi 
(mrtvačnica). 

Kod prijevoza i pogreba osoba umrlih od bolesti COVID-19 potrebno je postupati sukladno 
odredbama Pravilnika o uvjetima i načinu obavljanja opremanja, prijenosa, prijevoza, kremiranja, 
pogreba i iskopavanja umrlih osoba te o uvjetima glede prostora i opreme pravnih i fizičkih osoba za 
obavljanje opremanja, prijenosa, prijevoza, kremiranja, pogreba i iskopavanja umrlih osoba (NN 
116/18). 

Dezinfekcija tijela preminule osobe nije potrebna. 

Za transport treba koristiti vreću za posmrtne ostatke, a oni koji rukuju tijelom preminulog pacijenta 
trebaju koristiti osobnu zaštitnu opremu (0Z0). 


Transportnu vreću s tijelom treba na najmanje 3 (tri) mjesta jasno označiti s 
naljepnicom/privjesnicom s natpisom ,Oprez!-COVID-19 pozitivno“ te podatcima o umrloj osobi: 

ime, prezime, datum rođenja, datum smrti, OIB. Nakon zatvaranja vreće se više ne smiju otvarati za 
pogrebničke usluge (izlaganje pokojnika, brijanje, oblačenje i slično). 


Vanjsku površinu vreće za transport posmrtnih ostataka kao i drveni lijes potrebno je s vanjske strane 
dezinficirati sredstvima koja sadrže aktivne tvari prema preporuci Europskog centra za suzbijanje i 
sprječavanje bolesti (ECDC) i prema uputama proizvođača. Transportna kolica za transport posmrtnih 
ostataka moraju se naknadno dezinficirati. 


U slučaju pokopa: članak 4. Pravilnika (NN 116/2018) nalaže da se umrla osoba koja nije bila 
pokopana, a umrla je od crnog prišta, difterije, kolere, kuge, trbušnog tifusa, virusnih hemoragijskih 
groznica (Ebola, Lassa i Marburg, Dengue), žute groznice, vCJ i sindroma stečenog nedostatka 
imuniteta, može prevoziti u kovinskom lijesu koji je hermetički zatvoren lemljenjem. Kovinski lijes koji 
je hermetički zatvoren lemljenjem stavlja se u drveni lijes bez obzira na to kojim se prijevoznim 
sredstvom prevozi. Umrla osoba mora biti zavijena u platno natopljeno odgovarajućim 
dezinfekcijskim sredstvom, a praznina kovinskog lijesa ispunjena piljevinom. 


U slučaju kremiranja: članak 6. Pravilnika (NN 116/2018) nalaže da se umrla osoba koja nije bila 
pokopana, a umrla je od zarazne bolesti navedene u članku 4. stavak 1. ovoga Pravilnika, može 
prevoziti u svrhu kremiranja ako je zavijena u platno natopljeno odgovarajućim dezinfekcijskim 
sredstvom, stavljena u plastičnu vreću od polietilena debljine minimalno 200 mikrona sa zatvaračem 
ili u hermetički zatvorenu vodonepropusnu i plinonepropusnu vreću/foliju, smještena u lijes izrađen 
od mekog drveta bez metalnih i plastičnih spojeva, s time da praznina lijesa bude ispunjena 
piljevinom. 


Mjere opreza pri rukovanju tijelom: 

* izbjegavati nepotrebnarukovanja tijelom 
nositi odgovarajuću OZO tijekom rukovanja tijelom u svakom trenutku 
prakticirati higijenu ruku prije i nakon kontakta s tijelom 
prakticirati higijenu ruku nakon kontakta s predmetima koji su u dodiru s tijelom 
obavljati redovitu dezinfekciju, uključujući sve površine i opremu. 


Pripremne procedure za pogrebnike: 
* osigurati pogrebno vozilo kojima će se prevoziti isključivo umrli od bolesti COVID 19 
* odrediti osobe koje će se baviti procedurama oko umrlih (prijevoz, prenošenje, prebacivanje) 
* osigurati vreće za transport umrlih, u skladu s Pravilnikom (NN 116/2018) i odgovarajuću 
zaštitnu opremu za osoblje. 


Postupanje s osobnim stvarima pokojnika: 

Osobne, vrijedne stvari pokojnika ne treba spaljivati ili na drugi način odlagati. Međutim, prilikom 
baratanja treba koristiti jednokratne rukavice, očistiti vodom i deterdžentom te nakon toga 
dezinficirati. 

Potrebne preventivne radnje kod preuzimanja pokojnika prema uputama iz prakse pogrebnika: 
Osobe koje rade na preuzimanju tijela pokojnika moraju što manje dodirivati stvari, namještaj, 
predmete i drugo u prostoriji gdje se nalazi pokojnik. 

Odrasli stariji od 60 godina i imunosuprimirane osobe trebaju izbjegavati izravan kontakt s tijelom 
preminule osobe. 

Posebno treba obratiti pažnju kod preuzimanja pokojnika na način da se pokojniku obvezno prekriju 
nos i usta kako pri podizanju i spuštanju u vreću ne bi došlo do ispuštanja zraka iz pluća koji može 
sadržavati virus. 

* Obvezno je kod preuzimanja pokojnika nositi zaštitnu masku, rukavice i pokrivala za obuću 
kako se ne bi narušila higijena u prostorima obiteljskog doma, doma za starije i nemoćne i 
druge prostorije u kojima borave ljudi. 

* Kao dezinfekcijsko sredstvo moguće je koristiti Izosan u omjeru 3,5-4 g/5 litara vode za sve 
radnje kao i za dezinfekciju vozila poslije svakog prijevoza. 

* Vozilo treba dezinficirati u potpunosti, što znači prostor u kojem se prevoze pokojnici i kabinu 
u kojem se voze vozač i suvozač. 

* Kod skidanja i zbrinjavanja zaštitne odjeće i opreme treba obratiti pažnju na postupak koji 
propisuje HZJZ. 

Ako su sve predradnje opremanja i prijevoza pokojnika pogrebna poduzeća izvršila prema uputama, 
osobito vezano uz dezinfekciju drvenog lijesa, rizik za djelatnike mrtvačnica prilikom ukopa i 
kremacija na grobljima je minimalan. 


Osobna zaštitna oprema (OZO) za pogrebnike koji preuzimaju tijelo i prevoze do mrtvačnice — 
pogrebna poduzeća: 

Zaštitni kombinezon za jednokratnu uporabu s dugim rukavima 

Maska za dišne puteve FFP2 

Jednokratne rukavice — 2 para 

Zaštitne naočale ili zaštitni vizir 

Vodonepropusna zaštitna radna obuća ili zaštita za obuću. 


Osobna zaštitna oprema (OZO) za obavljanje ukopa i kremacije — mrtvačnice na 
grobljima/krematorij: 

e Radna odjeća 

e Jednokratne rukavice 

e Jednokratna zaštitna maska. 


Aktivne tvari za dezinfekcijuprema preporukama ECDC-a: 


Etanol 

Natrijev hipoklorit 
Glutaraldehid 
Izopropanol 
Benzalkonijev klorid. 

Čišćenje i dekontaminacija prostora 


Čišćenje i dekontaminaciju prostora smije izvoditi samo osoblje obučeno za uporabu odgovarajućeg 
OZO-a. Nakon čišćenja neutralnim deterdžentom treba upotrijebiti dezinficijens na bazi klora u 
oblikuotopine natrijevog hipoklorita (0,05 - 0,5%) ilinekim drugim virucidnim sredstvomkoje će se 
koristiti prema uputi proizvođača.Za čišćenje se mora koristiti strogo namjenska ili jednokratna 
oprema (kao što su mopovi, krpe itd.)Oprema za višekratnu upotrebu (poput drški mopa, kante) 
mora se nakon uporabe dezinficirati dezinfekcijskim sredstvom. 


